Stefan Reuter

Stefan Reuter (lahir 16 Oktober 1966) merupakan seorang bekas pemain bola sepak Jerman dan kini menjadi pengurus besar bagi kelab FC Augsburg.

Beliau sebahagian daripada pasukan kebangsaan Jerman yang meraih trofi Piala Dunia 1990 dan Euro 1996. Beliau turut merangkul trofi Liga Juara-Juara pada tahun 1997 ketika bersama Borussia Dortmund.

Kerjaya kelab
Reuter memulakan kariernya bersama TSV 1860 Dinkelsbühl. Pada tahun 1982, beliau bermain untuk 1. FC Nürnberg. Pada mulanya, beliau bersama Nurnberg beraksi di 2. Bundesliga, namun pada tahun 1985, beliau akhirnya beraksi di Bundesliga. Beliau telah bermain untuk Nurnberg lebih 100 perlawanan liga dan menjaringkan sepuluh gol. Beliau kebanyakan diletakkan di posisi bek kanan atau pemain tengah kanan.

Pada tahun 1988, beliau melakukan perpindahan ke Bayern Munich. Beliau beraksi 95 perlawanan liga dan menjaringkan empat gol untuk kelab Bavaria itu. Di samping itu, beliau turut menjulang trofi Bundesliga bersama Bayern pada musim 1988-89 dan 1989-90.

Beliau menolak tawaran perpindahan ke Liverpool berikutan kejayaan Jerman Barat merangkul trofi Piala Dunia. Tetapi sebaliknya, Reuter mengikut rakan senegaranya ke Itali dan beliau berpindah ke Juventus. Pada tahun 1992, beliau kembali ke Jerman dan sertai Borussia Dortmund. Bersama Dortmund, Reuter meraih kejuaraan liga pada musim 1994–95, 1995–96 dan 2001–02 serta meraih trofi Liga Juara-Juara 1996-97. Dortmund turut melangkah ke perlawanan akhir Piala UEFA pada tahun 1993 dan 2002. Secara keseluruhan, beliau beraksi dalam 307 perlawanan untuk Dortmund dan menjaringkan sebelas gol di Bundesliga sebelum bersara pada tahun 2004.

Kerjaya antarabangsa
Pada tahun 1984, Reuter sebahagian daripada pasukan bawah-16 Jerman yang memenangi Kejohanan Eropah B-16. Beliau seterusnya bersama-sama pasukan Jerman merangkul Piala Dunia 1990 dan juga Euro 1996. 

Pada tahun 1992, Reuter menjadi pemain pertama dalam sejarah Kejohanan Eropah sebagai pemain gantian lalu dikeluarkan ketika perlawanan antara Jerman dan Scotland. Beliau menggantikan Karl-Heinz Riedle tetapi selepas tujuh minit beraksi, beliau meninggalkan padang kerana mengalami kecederaan sebelum digantikan oleh Michael Schulz.

Statistik
 Pasukan kebangsaan JermanTahunGol1987711988301989501990901991611992801993001994401995701996120199730199850Jumlah692

Kerjaya pengurus
Reuter menjadi pengurus buat pasukan TSV 1860 München dari Januari 2006 sebelum dipecat pada 2 Februari 2009.

Pada 27 Februari 2012, beliau dilantik sebagai pengurus besar FC Augsburg.

Pencapaian
Kelab
Borussia Dortmund
 Bundesliga: 1994–95, 1995–96, 2001–02
 DFL-Supercup: 1995, 1996
 Liga Juara-Juara UEFA: 1996–97
 Piala Antara Benua: 1997

Bayern Munich name="FAZ"  name="FD21" 
 Bundesliga: 1988–89, 1989–90
 DFL-Supercup: 1990

Antarabangsa
Jerman
 Piala Dunia FIFA: 1990
 Kejohanan Eropah: 1996

Jerman B16
 Kejohanan Bola Sepak Eropah bawah-16: 1984 name="FD21" 

Catatan

Category:Kelahiran 1966
Category:Orang hidup
Category:Pemain bola sepak Jerman
Category:Pengurus bola sepak Jerman
Category:Pemain Borussia Dortmund
Category:Pemain FC Bayern Munich
Category:Pemain Juventus F.C.
Category:Pemain 1. FC Nürnberg
Category:Pemain Piala Dunia FIFA 1990
Category:Pemain UEFA Euro 1992
Category:Pemain UEFA Euro 1996
Category:Pemain Piala Dunia FIFA 1998
Kategori:Pemain Bundesliga
Kategori:Pemain Serie A